Aksisehuset (Trondheimsveien)

Aksisehuset er en tidligere vaktstue for tollere i Trondheimsveien 30 i Oslo. Huset ble bygget på 1830-tallet i tilknytning til Tøyens portstuer for innkrevingen av aksise til Christiania. Fra Nybrua ble åpnet i 1827 gikk det mye trafikk inn til byen over Trondheimsveien, og det ble behov for et vakthus for bytollerne her. Bytollen i Christiania opphørte dog alt i 1842, og huset hadde således kort funksjonstid i sin tiltenkte bruk. Bygningen er i pusset tegl med mansardtak, og har helt fra cirka 1860 vært i privat eie. Referanser Eksterne lenker (no) «Aksisehuset (Trondheimsveien)». Kulturminnesøk. Riksantikvaren – Direktoratet for kulturminneforvaltning.